Document ID: 31985D0613

Padomes Lēmums
(1985. gada 20. decembris)
par tādu programmu un pasākumu pieņemšanu Kopienas vārdā, kuri attiecas uz dzīvsudraba un kadmija izplūdi, saskaņā ar Konvenciju par jūras piesārņošanas novēršanu no sauszemes avotiem
(85/613/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 235. pantu,
ņemot vērā Komisijas ieteikumu [1],
ņemot vērā Eiropas Parlamenta atzinumu [2],
tā kā 1975. gada 3. martā Kopiena apstiprināja Konvenciju par jūras piesārņošanas novēršanu no sauszemes avotiem [3];
tā kā Kopiena ir arī kļuvusi par minētās konvencijas līgumslēdzēju pusi;
tā kā Parīzes komisijai, kas realizē konvenciju, ir bijušas sarunas par programmām un pasākumiem, kuri attiecas uz dzīvsudraba un kadmija izplūdi, un Kopienai ir lūgts tos apstiprināt rakstveidā līdz 1985. gada 31. decembrim;
tā kā šo programmu un pasākumu noteikumi ir saskaņā ar noteikumiem, kas ir Kopienas direktīvās par šo priekšmetu, proti Direktīvā 76/464/EEK [4], 83/513/EEK [5] un 84/156/EEK [6];
tā kā tāpēc Kopienai vēlams apstiprināt minētās programmas un pasākumus;
tā kā Līgumā nav paredzētas šim nolūkam vajadzīgās pilnvaras, izņemot tās, kas noteiktas 235. pantā,
IR PIEŅĒMUSI ŠO LĒMUMU.
Vienīgais pants
1. Kopienas vārdā Padome apstiprina programmas un pasākumus, kuri attiecas uz dzīvsudraba un kadmija izplūdi, saskaņā ar Konvenciju par jūras piesārņošanas novēršanu no sauszemes avotiem.
Minēto programmu un pasākumu teksti ir pievienoti šim lēmumam.
2. Padomes priekšsēdētājs ir pilnvarots iecelt personu vai personas, kas ir pilnvarota(s) šo apstiprinājumu paziņot Parīzes komisijai līdz 1985. gada 31. decembrim. decembrī
Briselē, 1985. gada 20. decembrī

Labels: 1
5
20